LA MINISTRA D'IGUALTAT FELICITA ALAQUÀS PER LES SEUES POLÍTIQUES EN LA LLUITA CONTRA LA VIOLÈNCIA MASCLISTA
25/10/2024

# LA MINISTRA D'IGUALTAT FELICITA ALAQUÀS PER LES SEUES POLÍTIQUES EN LA LLUITA CONTRA LA VIOLÈNCIA MASCLISTA

*   25/10/2024
*   [Igualtat](/categoria/27/0/igualtat)
*   [Imprimir](#)
*   Compartir
*    https://www.alaquas.org/documento.asp?id\_do=22335

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22335%2F0&title=Ajuntament%20d%27Alaqu%C3%A0s.%20Premsa.LA%20MINISTRA%20D%27IGUALTAT%20FELICITA%20ALAQU%C3%80S%20PER%20LES%20SEUES%20POL%C3%8DTIQUES%20EN%20LA%20LLUITA%20CONTRA%20LA%20VIOL%C3%88NCIA%20MASCLISTA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22335/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22335/25102024whatsapp_image_2024-10-25_at_12_28_30_Form_4.jpg)](https://www.alaquas.org/ficheros/documentos/2024/2/22335/25102024whatsapp_image_2024-10-25_at_12_28_30_Form_10.jpg "<a href='https://www.alaquas.org/ficheros/documentos/2024/2/22335/25102024whatsapp_image_2024-10-25_at_12_28_30_Form_10.jpg' target=_blank><i class='fa fa-external-link' aria-hidden='true'></i>.LA MINISTRA D'IGUALTAT FELICITA ALAQUÀS PER LES SEUES POLÍTIQUES EN LA LLUITA CONTRA LA VIOLÈNCIA MASCLISTA</a>")

La ministra va inaugurar l'exposició ?Imatge i Paraula per a crear consciència" ubicada al Castell d'Alaquàs i va visitar el Passeig Violeta del parc de la Sequieta i la Ludoteca Municipal

La Ministra d’Igualtat, Ana Redondo, va visitar ahir dijous 24 d’octubre Alaquàs i va conéixer de primera mà el treball realitzat en matèria d’igualtat. L’Alcalde d’Alaquàs, Toni Saura, la Regidora d’Igualtat, Elena Álamo, i una representació de la Corporació Municipal i de la societat civil van estar presents en la recepció institucional celebrada al Castell d’Alaquàs. Van assistir a més la delegada del govern contra la violència de gènere, Carmen Martínez i la subdelegada del govern de Castelló, Antonia García.

Ana Redondo va destacar el treball d’Alaquàs en la lluita contra la violència: “la d’Alaquàs és una societat viva que a través de moltes expressions manifesta el seu rebuig absolut contra la violència. Vull agrair a l’Alcalde i a les persones que l’acompanyen el vostre compromís institucional i personal i el treball que esteu fent per a conscienciar la ciutadania de la importància d’erradicar el masclisme”.

L’Alcalde d’Alaquàs, Toni Saura, va destacar el treball realitzat Alaquàs per part de tots els governs democràtics i el seu compromís amb aquesta lluita. Va recordar a més que l’Ajuntament d’Alaquàs va rebre l’any passat el Premi Celia Amorós contra la violència de gènere que atorga l'àrea d'Igualtat de la Diputació de València i va posar de relleu el model de col·laboració establert amb la Policia Local d’Alaquàs en en el seguiment integral dels casos de violència de gènere.

La visita es va iniciar a la sala institucional del Castell d’Alaquàs, on la titular d’Igualtat va signar en el llibre d’honor i va rebre el socarrat commemoratiu del Castell d’Alaquàs, el llibre de les dones de Quaderns d’Investigació i una papallona com a símbol del compromís de la societat civil d’Alaquàs i mostra del projecte comunitari que s’està duent a terme actualmente.

A continuació, va inaugurar l’exposició “Imatge i Paraula per a crear consciència" ubicada al Castell d’Alaquàs fins al dissabte 26 d’octubre. Una mostra formada per 17 panells amb una recopilació d'algunes de les Campanyes de Sensibilització organitzades des de la Delegació de Govern contra la Violència de Gènere des del 2006 fins a l’actualitat.

La comitiva es va desplaçar després al Passeig Violeta del parc de la Sequieta per a conéixer aquesta iniciativa que posa en valor i visibilitza la contribució de les dones en l’àmbit de la defensa dels drets de les dones i que està representat per les 7 dones que han rebut el Premi Clara Campoamor d’Alaquàs. La visita va finalitzar a la ludoteca d’Alaquàs, projecte finançat amb fons del Pla Corresponsables del Ministeri d’Igualtat.